HR
19.1.2023.
Službeni list Europske unije
L 17/77
PROVEDBENA UREDBA KOMISIJE (EU) 2023/130 оd 18. siječnja 2023. o utvrđivanju pravila za provedbu Uredbe (EU) 2021/2115 Europskog parlamenta i Vijeća o prikazivanju sadržaja godišnjeg izvješća o uspješnosti
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2021/2115 Europskog parlamenta i Vijeća od 2. prosinca 2021.
o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br.
1305/2013 i (EU) br. 1307/2013 (1), a posebno njezin članak 134. stavak 14. i članak 150. stavak 3.,
budući da:
(1)
Uredbom (EU) 2021/2115 utvrđuje se pravni okvir za zajedničku poljoprivrednu politiku (ZPP) na temelju modela ostvarivanja politika usmjerenog na uspješnost.
Tom se uredbom utvrđuju specifični ciljevi Unije koje treba ostvariti u okviru ZPP-a.
Njome se određuju i vrste intervencija te zajednički zahtjevi Unije koji se primjenjuju na države članice, a državama članicama omogućuje fleksibilnost u izradi intervencijske strategije kako bi se u obzir uzeli njihovi lokalni uvjeti, potrebe i interni mehanizmi.
Uredbom se utvrđuje veća odgovornost država članica za ostvarivanje specifičnih ciljeva ZPP-a i ciljnih vrijednosti, među ostalim osiguravanjem koherentnosti raznih instrumenata strateškog plana u okviru ZPP-a.
(2)
Člankom 128.
Uredbe (EU) 2021/2115 predviđa se uspostava okvira uspješnosti kako bi se omogućilo izvješćivanje, praćenje i evaluacija uspješnosti strateških planova u okviru ZPP-a tijekom njihove provedbe, uključujući redovito izvješćivanje o, među ostalim, uspješnosti i aktivnostima praćenja.
U skladu s člankom 129. točkama (b) i (c) te uredbe ciljevi su okvira uspješnosti praćenje napretka prema ostvarivanju ciljnih vrijednosti strateških planova u okviru ZPP-a te procjena učinka, djelotvornosti, učinkovitosti, relevantnosti i koherentnosti intervencija iz strateških planova u okviru ZPP-a.
(3)
Kao ključan element okvira uspješnosti, u skladu s člankom 134.
Uredbe (EU) 2021/2115 te člankom 9. stavkom 3. točkom (b) i člankom 10.
Uredbe (EU) 2021/2116 Europskog parlamenta i Vijeća (2), države članice podnose godišnje izvješće o uspješnosti u provedbi strateškog plana u okviru ZPP-a koje sadržava kvantitativne i kvalitativne informacije relevantne za uspješnost njihovih strateških planova u okviru ZPP-a.
(4)
Kako bi sadržaj godišnjih izvješća o uspješnosti bio djelotvorno usklađen s ciljevima okvira uspješnosti iz članka 129.
Uredbe (EU) 2021/2115, njegova bi struktura trebala omogućiti pružanje informacija relevantnih za uspješnost u pogledu svih specifičnih ciljeva ZPP-a i u vezi s horizontalnim elementima utvrđenima u toj uredbi koji utječu na provedbu strateškog plana u okviru ZPP-a u cjelini.
(5)
U skladu s člankom 124. stavkom 3. točkama (a) i (b) i člankom 124. stavkom 4. točkom (b) Uredbe (EU) 2021/2115 odbor za praćenje ispituje napredak u provedbi strateškog plana u okviru ZPP-a i daje mišljenje o godišnjim izvješćima o uspješnosti.
Stoga bi godišnje izvješće o uspješnosti trebalo sadržavati sve kvalitativne i kvantitativne informacije, uključujući pitanja koja utječu na napredak i uspješnost strateškog plana u okviru ZPP-a u određenoj financijskoj godini, kako bi odbor za praćenje mogao donijeti mišljenje o godišnjem izvješću o uspješnosti.
(1) SL L 435, 6.12.2021., str. 1.
(2) Uredba (EU) 2021/2116 Europskog parlamenta i Vijeća od 2. prosinca 2021.
o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013 (SL L 435, 6.12.2021., str. 187.).